FELHÍVÁS

Tolna Város Önkormányzata
 „Tolnai Tudásért” elnevezéssel ösztöndíj pályázatot ír ki felsőoktatási intézmények nappali tagozatos hallgatói részére.


 A képviselő-testület egyösszegű pénzbeli támogatás formájában segíteni kívánja az olyan, Tolna városában állandó bejelentett lakcímmel rendelkező, 18. életévüket már betöltött, de 25. életévüket még be nem töltött, jó tanulmányi előmenetelű és/vagy szociálisan rászoruló hallgatókat, akik felsőoktatási intézményben (felsőoktatási hallgatói jogviszony keretében) teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, vagy osztatlan képzésben folytatják tanulmányaikat, és a tanulmányi eredményük eléri, vagy meghaladja a támogatás igénylését megelőző félévben, azaz a 2025-26-os tanév II. szemeszterében:
 - szociálisan rászoruló hallgatók esetében a 3,7-es,
 -  szociálisan nem rászoruló hallgatók esetében a 4,0-es súlyozott tanulmányi átlagot.

A Képviselő-testület szociálisan rászorulónak értékeli 
· azt a háztartást, ahol az egy főre jutó havi nettó jövedelem nem haladja meg a 110.000.- Ft-ot. 

A pályázati űrlap a Tolnai Közös Önkormányzati Hivatal Titkársági Osztályán kérhető, vagy a www.tolna.hu oldal Városvezetés/Helyi pályázatok almenüpontjáról is letölthető. A pályázati anyagnak egy példányban kitöltött, a pályázó által aláírt űrlapot és a szükséges igazolásokat kell tartalmaznia. 

FIGYELEM!
A pályázat beadási határideje: 2026. október 16.
Helye: Tolnai Közös Önkormányzati Hivatal
7130 Tolna, Hősök tere 1.  I. emelet, 25-ös iroda

